**ROMÂNIA**

**JUDETUL BACĂU**

**COMUNA GURA VĂII**

|  |
| --- |
| Sat Gura Văii, Comuna Gura Văii, judeţul Bacău, Telefon: 0371/407500; fax: 0372/002112 ,  e-mail: primariaguravaii@yahoo.com |

Contract de lucrari

Nr. \_\_\_\_\_­\_\_\_ din \_\_\_\_\_\_\_\_\_\_\_\_

**1. PREAMBUL**

În temeiul Legii nr.98/19.05.2016 privind achizițiile publice și a Hotărarii României nr. 395/02.06.2016 pentru aprobarea normelor metodologice de aplicare a prevederilor referitoare la atribuirea contractului de achiziție publică/acordul-cadru din Legea nr. 98/2016 privind achizițiile publice, privind obiectivul **„ *Amenajarea grupurilor sanitare la Scoala Gimnaziala sat Temelia, comuna Gura Vaii, judetul Bacau”*,**  s-a incheiat prezentul contract de lucrari intre,

**U.A.T COMUNA GURA VAII**cu sediul in satul Gura Vaii, comuna Gura Vaii , Judetul Bacau, telefon : 0371/407500, fax : 0372/002112, cod fiscal 4278108 cont trezorerie RO13TREZ062524510220X deschis la Trezoreria Onesti, reprezentată prin domnul Valerica Mihalcea avand funcţia Primar al comunei GURA VAII în calitate de achizitor, pe de o parte

**si**

# SC \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ S.R.L. cu sediul social in str. \_\_\_\_\_\_\_\_\_\_\_\_\_\_ nr. \_\_\_\_\_, Sat \_\_\_\_\_\_\_\_\_\_\_\_\_\_\_\_, Comuna /oras \_\_\_\_\_\_\_\_\_\_\_\_\_\_\_, Judetul \_\_\_\_\_\_\_\_\_\_\_\_\_\_\_, telefon: \_\_\_\_\_\_\_\_\_\_\_\_\_\_\_\_\_ , având cod unic de inregistrare fiscala \_\_\_\_\_\_\_\_\_\_\_\_\_\_\_\_\_\_\_\_, Nr. înmatriculare: \_\_\_\_\_\_\_\_\_\_\_\_\_\_\_\_\_\_\_\_\_, identificator unic la nivel european \_\_\_\_\_\_\_\_\_\_\_\_\_\_\_\_\_\_\_, contul IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ deschis la Trezoreria \_\_\_\_\_\_\_\_\_\_\_\_\_\_\_\_\_\_\_\_\_, reprezentata prin d-l \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , in calitate de executant, pe de alta parte au convenit încheierea prezentului contract de lucrari.

**2. *Interpretare***

**2.1** În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

**2.2** Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

**2.3** Clauzele şi expresiile vor fi interpretate prin raportare la întregul contract.

**2.4** Termenele prevazute în cadrul prezentului contract se calculează în conformitate cu prevederile art. 3 alin. (2) din Legea 98/2016.

***CLAUZE OBLIGATORII***

**4. *Obiectul principal al contractului***

4.1 - Executantul se obligă să execute lucrările de construcții pentru „ Amenajarea grupurilor sanitare la Scoala Gimnaziala sat Temelia, comuna Gura Vaii, judetul Bacau” în conformitate cu obligațiile asumate prin prezentul contract, cu prevederile Caietului de sarcini si ale ofertei. Contractul va considerat executat integral atunci cand procesul verbal de receptie la terminarea lucrarilor si procesul verbal de receptie finala vor fi semnate de comisia de receptie, care confirma ca lucrarile au fost executate conform contractului.

4.2 - Achizitorul se obligă să plătească executantului prețul convenit în prezentul contract pentru lucrările prevăzute la art. 4.1.

**5. *Prețul contractului***

5.1 - Prețul convenit pentru îndeplinirea contractului, plătibil executantului de către achizitor, este de **\_\_\_\_\_\_\_\_\_\_\_\_\_\_\_\_\_\_\_ lei**, la care se adaugă TVA in valoare de **\_\_\_\_\_\_\_\_\_\_\_\_\_\_\_\_\_\_\_\_\_ lei**.

Valoarea totala a contractului cu TVA inclus este de **\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lei**.

5.2 - Pretul reprezinta valoarea maxima a pretului care se cuvine Executantului pentru executarea completa si corespunzatoare calitativ a lucrarilor, in conditiile prevazute in contract.

5.3 Preturile detaliate pentru fiecare categorie de lucrari sunt cele inscrise in oferta (reprezentand anexa la contract). Pretul nu va fi indexat si nu va suporta nici o majorare pe durata executiei lucrarilor, indiferent de inflatie si de eventualele cresteri de costuri, preturile si tarifele datorate pietei, variatii ale cursului valutar sau modificarilor legislative.

5.4 Pretul include, fara a se limita la acestea, toate costurile executantului cu mana de lucru, materialele, produsele, echipamentele, utilajele, instalatiile, mijloacele de transport si de supraveghere a lucrarilor si orice alte cheltuieli necesare pentru finalizarea lucrarilor, in conformitate cu prevederile caietului de sarcini si ale ofertei tehnice pina la receptia finala, inclusiv profitul executantului.

5.5 Lucrarile care trebuiesc efectuate pentru corectarea anumitor lucrari executate deficitar de catre executant sau care prezinta lipsuri vor fi executate de catre executant pe cheltuiala sa fara a fi decontate de autoritatea contractanta.. De asemenea, orice lucrari/reparatii efectuate cu titlu de garantie sunt incluse in pret.

***6. Durata contractului***

6.1 – Prezentul contract intră în vigoare la data semnarii de ambele parti si este valabil 365 zile, pina la data implinirii in totalitate a obligatiilor ambelor parti, inclusiv, fara limitare, pina la data semnarii procesului verbal de receptie la terminarea lucrarilor.

Contractantul se obligă să execute și să finalizeze lucrarea/lucrările așa după cum este prevăzut în graficul de execuție.

**7. *Executarea contractului***

7.1 – Executarea contractului începe dupa semnarea acestuia de catre ambele parti.

***8. Documentele contractului***

- propunerea tehnica si financiara

- extras SICAP nr…............

- caietul de sarcini

- garantia de buna executie;

**9. *Obligaţiile prestatorului***

**9.1** Prestatorul se obligă săexecute lucrarile care fac obiectul prezentul contractin perioada convenita in conformitate cu caietul de sarcini si cu obligatiile asumate.

**9.2** (1) Prestatorul are obligaţia de a executa lucrarile prevăzute în contract cu profesionalismul şi promptitudinea cuvenite angajamentului asumat, la standardele şi/sau performanţele prezentate în anexa nr. 2 - caietul de sarcini, la prezentul contract.

**9.3** Prestatorul se obligă să despăgubească achizitorul împotriva oricăror:

1. Reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate;
2. Daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

**10. *Obligatiile principale ale achizitorului***

10.1 Achizitorul se obliga sa plateasca pretul convenit in prezentul contract pentru serviciile prestate;

10.2 Achizitorul se obliga sa receptioneze serviciile prestate in termenul convenit;

10.3 Plata pentru serviciile ce face obiectul contractului se va suporta din bugetul local al comunei Gura Vaii, jud. Bacau

10.4 Plata serviciilor se va face prin ordin de plata in termen de 30 zile de la data primirii facturii  la sediul achizitorului.

**10.5**  Plata se va face în contul indicat de către executant.

***Clauze speciale***

**11. Garanţia de bună execuţie a contractului**

11.1 - Executantul se obligă să constituie garanţia de bună execuţie a contractului în procent de 5% din valoarea contractului fără TVA.

Garantia se va constitui in conformitate cu art.40 din HG nr.395 / 2016 cu modificarile si completarile ulterioare. Aceasa poate fi constituita si prin retineri succesive din sumele datorate pentru facturi partiale. In acest caz contractantul are obligatia de a deschide la Unit. Trezoreriei Statului din cadrul organului fiscal competent un cont de disponibil distinct la dispozitia autoritatii contractante.

11.2 - Achizitorul se obligă să restituie garanția de bună execuție după cum urmează:

a) 70% din valoarea garanției, în termen de 14 zile de la data încheierii procesului-verbal de recepție la terminarea lucrărilor fara obiectiuni, dacă nu a ridicat până la acea dată pretenții asupra ei, iar riscul pentru vicii ascunse este minim;

b) restul de 30% din valoarea garanției, la expirarea perioadei de garanție a lucrărilor executate, pe baza procesului-verbal de recepție finală. Procesele-verbale de recepție finală pot fi întocmite și pentru părți din lucrare, dacă acestea sunt distincte din punct de vedere fizic și funcțional.

11.3. In cazul in care pe parcursul executării contractului de achiziție publica se suplimentează valoarea acestuia, contractantul are obligația de a completa garanția de buna execuție in corelatie cu noua valoare a contractului de achiziție publica.

11.4 Garanţia tehnică este distinctă de Garanţia de bună execuţie a contractului.

***12. Inceperea si executia lucrarilor***

12.1 - (1) Executantul are obligatia de a incepe lucrarile in timpul cel mai scurt posibil de la primirea ordinului in acest sens din partea achizitorului.

12.2 **-** (1) Lucrarile trebuie sa se deruleze conform graficului general de executie si sa fie terminate la data stabilita. Datele intermediare, prevazute în graficele de executie, se considera date contractuale.

(2) Executantul va prezenta, la cererea achizitorului, dupa semnarea contractului, graficul de executie de detaliu, alcatuit în ordinea tehnologica de executie. In cazul in care, dupa opinia achizitorului, pe parcurs, desfasurarea lucrarilor nu concorda cu graficul general de executie a lucrarilor, la cererea achizitorului, executantul va prezenta un grafic revizuit, în vederea terminarii lucrarilor la data prevazuta în contract.

Graficul revizuit nu îl vor scuti pe executant de nici una dintre îndatoririle asumate prin contract.

(3) In cazul in care executantul întârzie începerea lucrarilor, terminarea pregatirilor sau daca nu îsi îndeplineste îndatoririle prevazute la 12.1, alin.(2), achizitorul este îndreptatit sa-i fixeze executantului un termen pana la care activitatea sa intre în normal si sa îl avertizeze ca, în cazul neconformarii, la expirarea termenului stabilit îi va rezilia contractul.

12.3 - (1) Achizitorul are dreptul de a supraveghea desfasurarea executiei lucrarilor si de a stabili conformitatea lor cu specificatiile din anexele la contract. Partile contractante auobligatia de a notifica, in scris, una celeilalte, identitatea reprezentantilor lor atestati profesional pentru acest scop, si anume responsabilul tehnic cu executia din partea executantului si dirigintele de santier sau, daca este cazul, alta persoana fizica sau juridica atestata potrivit legii, din partea achizitorului.

(2) Executantul are obligatia de a asigura accesul reprezentantului achizitorului la locul de munca, in ateliere, depozite si oriunde isi desfasoara activitatile legate de indeplinirea obligatiilor asumate prin contract, inclusiv pentru verificarea lucrarilor ascunse.

12.4 - (1) Materialele trebuie sa fie de calitatea prevazuta in documentatia de executie;

verificarile si testarile materialelor folosite la executia lucrarilor precum si conditiile de trecere a receptiei provizorii si a receptiei finale calitative.

(2) Executantul are obligatia de a asigura instrumentele, utilajele si materialele necesare pentru verificarea, masurarea si testarea lucrarilor. Costul probelor si incercarilor, inclusiv manopera aferenta acestora, revin executantului.

(3) Probele neprevazute si comandate de achizitor pentru verificarea unor lucrari sau materiale puse în opera vor fi suportate de executant daca se dovedeste ca materialele nu sunt corespunzatoare calitativ sau ca manopera nu este în conformitate cu prevederile contractului. În caz contrar, achizitorul va suporta aceste cheltuieli.

12.5 - (1) Executantul are obligatia de a nu acoperi lucrarile care devin ascunse, fara aprobarea achizitorului.

(2) Executantul are obligatia de a notifica achizitorului, ori de cate ori astfel de lucrari, inclusiv fundatiile, sunt finalizate pentru a fi examinate si masurate.

(3) Executantul are obligatia de a dezveli orice parte sau parti de lucrare, la dispozitia achizitorului, si de a reface aceasta parte sau parti de lucrare, daca este cazul.

(4) In cazul in care se constata ca lucrarile sunt de calitate corespunzatoare si au fost executate conform documentatiei de executie, atunci cheltuielile privind dezvelirea si refacerea vor fi suportate de catre achizitor, iar în caz contrar, de catre executant.

***Finalizarea lucrarilor***

13.1 - Ansamblul lucrarilor sau, daca este cazul, oricare parte a lor, prevazut a fi finalizat intrun termen stabilit prin graficul de executie, trebuie finalizat in termenul convenit, termen care se calculeaza de la data inceperii lucrarilor.

13.2 - (1) La finalizarea lucrarilor, executantul are obligatia de a notifica, in scris, achizitorului ca sunt indeplinite conditiile de receptie solicitand acestuia convocarea comisiei de receptie.

(2) Pe baza situatiilor de lucrari executate confirmate si a constatarilor efectuate pe teren, achizitorul va aprecia daca sunt intrunite conditiile pentru a convoca comisia de receptie. In cazul in care se constata ca sunt lipsuri sau deficiente, acestea vor fi notificate executantului, stabilindu-se si termenele pentru remediere si finalizare. Dupa constatarea remedierii tuturor lipsurilor si deficientelor, la o noua solicitare a executantului, achizitorul va convoca comisia de receptie.

13.3 - Comisia de receptie are obligatia de a constata stadiul indeplinirii contractului prin corelarea prevederilor acestuia cu documentatia de executie si cu reglementarile in vigoare. In functie de constatarile facute, achizitorul are dreptul de a aproba sau de a respinge receptia.

13.4 - Receptia se poate face si pentru parti ale lucrarii, distincte din punct de vedere fizic si

functional.

***Art. 14 Perioada de garantie acordata lucrarilor***

14.1 - Perioada de garantie decurge de la data receptiei la terminarea lucrarilor si pâna la receptia finala.

14.2 - (1) In perioada de garantie, executantul are obligatia, in urma dispozitiei date de achizitor, de a executa toate lucrarile de modificare, reconstructie si remediere a viciilor, contractiilor si altor defecte a caror cauza este nerespectarea clauzelor contractuale.

(2) Executantul are obligatia de a executa toate activitatile prevazute la alin.(1), pe cheltuiala proprie, in cazul in care ele sunt necesare datorita:

i) utilizarii de materiale, de instalatii sau a unei manopere neconforme cu prevederile contractului; sau

ii) unui viciu de conceptie, acolo unde executantul este responsabil de proiectarea unei parti a lucrarilor; sau

iii) neglijentei sau neindeplinirii de catre executant a oricareia dintre obligatiile explicite sau implicite care ii revin in baza contractului.

(3) In cazul in care defectiunile nu se datoreaza executantului, lucrarile fiind executate de catre acesta conform prevederilor contractului, costul remedierilor va fi evaluat si platit ca lucrari suplimentare.

Cheltuielile aferente acestor lucrari vor fi recuperate de catre achizitor de la executant sau retinute din sumele cuvenite acestuia.

***15. Modalitati de plata***

15.1 - Achizitorul are obligatia de a efectua plata catre executant conform graficului de plati si in termenul convenit de la emiterea facturii de catre executant.

15.2 - Daca achizitorul nu onoreaza facturile in termen de 14 zile de la expirarea perioadei convenite, atunci executantul are dreptul de a sista executarea lucrarilor sau de diminua ritmul executiei si de a beneficia de reactualizarea sumei de plata la nivelul corespunzator zilei de efectuare a platii. Imediat ce achizitorul isi onoreaza restanta, executantul va relua executarea lucrarilor in cel mai scurt timp posibil.

15.3 - Achizitorul are dreptul de a acorda avans executantului, daca acesta solicita, numai contra unei scrisori de returnare a avansului si numai in limita valorica prevazuta de lege.

15.4 - (1) Platile partiale trebuie sa fie facute, la cererea executantului (antreprenorului), la valoarea lucrarilor executate conform contractului si în cel mai scurt timp posibil. Lucrarile executate trebuie sa fie dovedite ca atare printr-o situatie de lucrari provizorii, întocmita astfel încât sa asigure o rapida si sigura verificare a lor. Din situatiile de lucrari provizorii achizitorul va putea face scazaminte pentru servicii facute executantului si convenite cu acesta. Alte scazaminte nu se pot face decât în cazurile în care ele sunt prevazute în contract sau ca urmare a unor prevederi legale.

(2) Situatiile de plata provizorii se confirma în termenul stabilit.

Platile partiale se efectueaza, de regula, la intervale lunare dar nu influenteaza responsabilitatea si garantia de buna executie a executantului; ele nu se considera, de catre achizitor, ca receptie a lucrarilor executate.

15.5 - Plata facturii finale se va face imediat dupa verificarea si acceptarea situatiei de plata definitive de catre achizitor. Daca verificarea se prelungeste din diferite motive, dar, în special, datorita unor eventuale litigii, contravaloarea lucrarilor care nu sunt în litigiu va fi platita imediat.

15.6 - Contractul nu va fi considerat terminat pâna când procesul-verbal de receptie finala nu va fi semnat de comisia de receptie, care confirma ca lucrarile au fost executate conform contractului. Receptia finala va fi efectuata conform prevederilor legale, dupa expirarea perioadei de garantie. Plata ultimelor sume datorate executantului, pentru lucrarile executate, nu va fi conditionata de eliberarea procesului-verbal de receptie finala.

**16. Încetarea contractului:**

16.1 Prezentul contract încetează în următoarele situații :

a) prin executarea de către ambele părți a tuturor obligațiilor ce le revin conform prezentului contract și legislației aplicabile;

b) prin acordul părților consemnat în scris;

c) prin reziliere/rezoluțiune, în cazul în care una din părți nu își execută sau execută necorespunzător obligațiile contractuale.

16.2 În situația rezilierii/rezoluțiunii totale/parțiale din cauza neexecutării/executării parțiale de către prestator a obligațiilor contractuale, acesta va datora achizitorului daune-interese cu titlu de clauză penală în cuantum egal cu valoarea obligațiilor contractuale neexecutate.

**Art. 17 Confidențialitatea**

17.1 Părțile se obligă să păstreze confidențialitatea datelor, informațiilor și documentelor pe care le vor deține ca urmare a executării clauzelor prezentului contract.

17.2 Datele cu caracter personal la care părțile au acces vor fi prelucrate cu respectarea prevederilor Regulamentului (UE) 679/2016 – GDPR, privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.

17.3 Datele, informațiile și documentele menționate în paragrafele precedente vor fi prezentate numai organelor de control autorizate, la cererea acestora.

17.4 Această clauză de confidențialitate este asumată de părți pentru o perioadă de timp nelimitată.

17.5 Părțile se oblligă să depună toate diligențele necesare pentru a se asigura că personalul propriu și persoanele autorizate care cunosc informațiile confidențiale, respectiv informații referitoare la conținutul și executarea prezentului contract, vor respecta confidențialitatea acestora.

17.6 O parte contractantă nu are dreptul, fără acordul scris al celeilalte părți, de a face cunoscut contractul sau orice prevedere a acestuia unei terțe părți, în afara persoanelor implicate în îndeplinirea contractului;

17.7 Dezvăluirea oricărei informații față de persoanele implicate în îndeplinirea contractului se va face confidențial și se va extinde numai asupra acelor informații necesare în vederea îndeplinirii contractului.

17.8 O parte contractantă va fi exonerată de răspunderea pentru dezvăluirea de informații referitoare la contract dacă:

* informața era cunoscută părții contractante înainte ca ea să fi fost primită de la cealaltă parte contractantă;
* informația a fost dezvăluită după ce a fost obținut acordul scris al celeilalte părți contractante pentru asemenea dezvăluire;
* partea contractantă a fost obligată în mod legal să dezvăluie informația.

**Art. 18 Protecția și securitatea datelor**

18.1 Părțile contractante trebuie să asigure toate măsurile necesare privind protecția și securitatea datelor prelucrate pe toată durata executării contractului, cât și după încetarea acestuia, prin sisteme informatice bine securizate și limitarea/resticționarea accesului la bazele de date existente.

18.2 Dupa încetarea raporturilor contractuale, părțile pot solicita ștergerea sau înapoierea datelor prelucrate ce rezultă din executarea contractului și menționate în regulament, dacă aceste date nu mai sunt necesare.

**19. *Limba care guvernează contractul***

**19.1** Limba care guvernează contractul este limba română.

**20. *Comunicări***

**20.1** (1) Orice comunicare între părţi, referitoare la îndeplinirea prezentului contract, trebuie să fie transmisă şi în scris.

(2) Orice document scris trebuie înregistrat atât în momentul transmiterii cât şi în momentul primirii.

**20.2** Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

**21. *Legea aplicabilă contractului***

**21.1** Contractul va fi interpretat conform legilor din România.

Prezentul contract a fost încheiat în 2 (doua) exemplare, astazi \_\_\_\_\_\_\_\_\_\_\_\_ , unul pentru achizitor şi unul pentru prestator.

**ACHIZITOR PRESTATOR**

COMUNA GURA VAII

PRIMAR,

CFP

Consilier superior taxe si impozite locale

Vizat pentru legalitate

Secretar,